**Return to Monkey Island** on Terrible Toyboxin kehittämä ja Devolver Digitalin julkaisema seikkailupeli, joka julkaistiin 19. syyskuuta 2022.

Peli kuuluu *Monkey Island* -sarjaan, jonka edellinen osa on kolmetoista vuotta aikaisemmin julkaistu *Tales of Monkey Island*, mutta peli jatkaa tapahtumista *Monkey Island 2: LeChuck’s Revengen* jälkeen.

Pelaaminen
----------

Aiempiin osiin verrattuna seikkailua on virtaviivaistettu ja pelaaja ei enää valitse miten kohteen kanssa toimitaan vaan se riippuu kontekstista (maalauksen katselu, paikkaan liikkuminen tai keskusteleminen). Käyttöliittymän muutosta on sanottu tervetulleeksi, mutta samalla on menetetty erikoisten yhdistelmien valinta kuten puulle puhuminen.

Kehitys
-------

Pelin ohjauksesta ja käsikirjoituksesta vastaavat Ron Gilbert ja Dave Grossman, jotka ovat työskennelleet myös *Monkey Island* -sarjan aiempien pelien kehityksessä. Säveltäjinä toimivat Michael Land, Peter McConnell ja Clint Bajakian, jotka ovat säveltäneet myös sarjan aiempiin peleihin.

Guybrush Threepwoodin ääninäyttelijäksi palaa Dominic Armato, joka on ollut ääninäyttelijä myös aiemmissa peleissä.
Aiemmin LeChuckin äänenä ollut Earl Boen ei palaa rooliinsa: hän on sanonut olevansa eläkkeellä ja liian vanha, mutta antoi myöntymyksensä uuden ääninäyttelijän valintaan. Muita palaavia ovat Alexandra Boyd Elaine Marleyn roolissa ja Danny Delk Murray-pääkallon roolissa.

Gilbertin mukaan peli on ollut noin kaksi vuotta kehityksessä.
Devolver Digital otti yhteyttä Gilbertiin ja kehitys alkoi sen jälkeen. Devolver teki sopimuksen Disneyn kanssa, jolle sarjan oikeudet päätyivät sen ostettua LucasArtsin vuonna 2012. Devolverin Nigel Lowrie otti yhteyttä Lucasfilm Gamesin lisensointia hoitavaan John Drakeen ja Gilbert otti yhteyttä Grossmaniin. Gilbert ja Grossman kehittivät idean peliin ja päättivät visuaalisen tyylin olevan uudenlaista aiemman pikselitaiteen sijaan. Taidetyyli valittiin osana muita elementtejä tarinan kertomiseksi. Pelin parissa työskenteli 25 henkilöä enimmillään. Sarah Thomas teki storyboardit kehitystä varten. David Fox on johtavana ohjelmoijana.

Koronapandemian johdosta pelin kehitystä on tehty etänä. Kehitysryhmä on myös pidetty pienenä, joka on Gilbertin mukaan tärkeää kaikessa luovassa toiminnassa: pienessä ryhmässä jokainen voi osallistua ja esittää ideoita. Suurissa AAA-luokan pelien ryhmissä on kerroksia henkilöitä, joiden on annettava hyväksyntä kaikelle.

Kehityksessä käytettiin paljon aikaa peliohjaimen tukemiseen johtuen arviosta, että useimmat käyttäisivät sitä pelaamiseen johtuen pelikonsolien yleisyydestä. Tästä johtuen pelaamisen peliohjaimella piti tuntua luontevalta ja kehittäjät halusivat varmistua ettei asiat ole liian lähellä toisiaan, joka olisi vielä hyvä hiirellä mutta ei peliohjaimella. Pelaaja myös ohjaa hahmoa suoraan, joka vaikuttaa kulkupaikkojen suunnitteluun. Lisäksi pelaajat tekevät asioita vain koska haluavat antaa sormilleen tekemistä.

Vastaanotto
-----------

Ennen julkaisua uuteen graafiseen tyyliin on suhtauduttu ristiriitaisesti.

Peli on saanut GameSpotin arvostelussa arvosanaksi 9/10. Hyvää pelissä ovat tarinankerronta ja hahmot, pulmat ja niiden ratkaisut sekä uusi vihjejärjestelmä. Huonoa ovat joiden pulmaratkaisujen toistuminen, myöhempien tehtävien tarpeeton ajanvienti ja pelisarjan yhteenveto ei ole uusille tulokkaille hyödyllinen.

Peli on saanut IGN:n arvostelussa arvosanaksi 9/10.

Lähteet
-------

1. 1 2 3 4  Toussaint Egan: New Monkey Island game Return to Monkey Island arriving in 2022 from original creator Ron Gilbert *polygon.com*.  4.4.2022. Viitattu 7.4.2022. (englanniksi)
2. 1 2 3  Justin McElroy: Return to Monkey Island confidently clings to its powerful DNA *polygon.com*.  19.9.2022. Viitattu 21.9.2022. (englanniksi)
3. 1 2 3 4 5 6 7 8 9  Emily Morganti: Ron Gilbert, Dave Grossman – Return to Monkey Island *adventuregamers.com*.  14.4.2022. Viitattu 15.7.2022. (englanniksi)
4. ↑  Sam Machkovech: Return to Monkey Island confirmed by Ron Gilbert as real, slated for 2022 launch *arstechnica.com*.  4.4.2022. Viitattu 24.4.2022. (englanniksi)
5. 1 2 3 4 5  Kyle Orland: In rare interview, Monkey Island designers tell Ars about long-awaited Return *arstechnica.com*.  25.4.2022. Viitattu 15.7.2022. (englanniksi)
6. ↑  Holly Green: Navigating the seas of change with Return to Monkey Island's Ron Gilbert and Dave Grossman *gamedeveloper.com*.  20.9.2022. Viitattu 4.10.2022. (englanniksi)
7. ↑  Andy Chalk: Monkey Island in-game footage shows off the remake's controversial new art direction *pcgamer.com*. Viitattu 20.7.2022. (englanniksi)
8. 1 2 3  Richard Wakeling: Return To Monkey Island Review - Happiness Is A Warm Manatee *gamespot.com*.  19.9.2022. Viitattu 21.9.2022. (englanniksi)
9. ↑  Ryan Mccaffrey: Return to Monkey Island - Review *nordic.ign.com*.  19.9.2022. Viitattu 21.9.2022. (englanniksi)

*Monkey Island* -pelisarja

|  |  |
| --- | --- |
| Pelit | 
* The Secret of Monkey Island
* LeChuck’s Revenge
* The Curse of Monkey Island
* Escape from Monkey Island
* Tales of Monkey Island
* Return to Monkey Island

 |
| Hahmot | 
* Guybrush Threepwood
* Elaine Marley
* LeChuck
* Herman Toothrot
* Voodoo Lady
* Stan
* Ozzie Mandrill
* Luettelo Monkey Island -pelisarjan hahmoista

 |
| Saaret | 
* Blood Island
* Booty Island
* Dinky Island
* Jambalaya
* Lucre
* Mêlée
* Monkey
* Phatt
* Plunder
* Scabb
* Skull

 |
| Muuta | 
* SCUMM
* GrimE
* iMuse

 |